Walter Sedlmayr

Da **Walter Sedlmayr** (* 6. Jenna 1926 in Minga; † 14. Juli 1990 aa doo) woar a boarischa Voiksschauspuia.

## Leem
Ea woar da Bua vom Toboktandler Richard Sedlmayr und da Hausfrau Maria Rott. Wegn schlechta Notn hoda efta de Schui wexln miaßn, bis a im 1945a Joar am Schwabinga Gisela-Gymnasium es Notabitur gmocht hod. Kuaz bevua da Kriag aus woar, hams eam no ois Hejfa bei da Flak eizong, wosa jo Godseidang iwalebt hod.

Nochn Kriag hoda bei meahran Minganan Theatan gspuit. Bei de Mingana Kaummaspui isa iwa 25&nbsp;Joar gwen, obwois eam nia a Haptroin gem ham. In de 1940a und 1950a Joar hod da Sedlmayr in an ganzn Haffa Hoamatfuim in kloane Neemroin mitgspuit, mid domolige Stars wia in Heinz Rühmann, de Liselotte Pulver und in O.&nbsp;W. Fischer.

1971 hams in sein Haus a Statue gfundn, de wo aus da Schlooskapejn Blutenburg gstoin woa. Se ham eam vadechigt und fimpf Dog eigspiart, owa nacha isa voi rehabilitiad worn. Owa duach de Gschicht a mid aan Schlog bekannt worn, wos eahm zu de greßan Roin vahoifa hod, bsundas zu da Haptroin im Syberberg-Fuim *Theodor Hierneis oder Wie man ehem. Hofkoch wird*. Des wor sei kinstlarischa Duachbruch.

 
Hintnachan hod da Walter Sedlmayr in an Haffa Fernsehserien gspuit, wia *[[Münchner Geschichten]]*, *Der Herr Kottnik* und *[[Der Millionenbauer]]*. A gaunz a großa Riss woaraa de Serie *[[Polizeiinspektion&nbsp;1]]* (1977-1988) mit da Uschi Glas und in Elmar Wepper. Ob 1982 isa jez Joar bei da traditionejn Stoarkbiaprob afm Nockherberg aufdredn und hod beim *[[Derblecken|Derbleck'n]]* denan Bolidikan des Wuide owegraamt. Daben hodaraa anspruchsvollare Reise-Dokumentationa draht und wor da Werbedroga fia de Paulaner-Brauarei.

Seit die 1980a Joar woara aa beim Bayerischen Rundfunk, unda aundan hoda jede Wochn de Sendung „Beehren Sie uns bald wieder“ gmocht. Aussadem hoda 1990, aa a jede Wochn, beim privaten Klassiksenda *Radio Belcanto* modariat.

Am 15. Juli 1990 is da Sedlmayr von sein ehemolign Ziehsohn Wolfgang Werlé und von dem sei Hoibbruada Manfred Lauber min Messa valetzt und mid an Haumma darschlogn worn. Dafia sans zu aana lemslaungan Hoft vauatejt worn.

Werlé is im August 2007, Lauber im Jenna 2008 auf Bewearung entlossn worn.

## Doarstejung im Fuim
2001 is dem Sedlmayr sei Gschicht vafuimt wuan. In da Fernsehproduktion *Wambo* von Jo Baier hod da Jürgen Tarrach in Sedlmayr gspuit. Und in da ARD-Reihe *Die großen Kriminalfälle* hams aa den Foi Sedlmayr brocht.

## Fuim

## Fernsehserien

## Auszoachnung
* 1973: Bundesfuimpreis fia *Theodor Hierneis oder: Wie man ehem. Hofkoch wird*
* 1973: Adolf-Grimme-Preis fias interessanteste Experiment fia *Theodor Hierneis oder: Wie man ehem. Hofkoch wird* (zamm midn Hans-Jürgen Syberberg)
* 1978: Ludwig-Thoma-Medaille vo da Stod Ming
* 1983: Bayerischer Poetentaler
* 2000: Noch eam is da Walter-Sedlmayr-Ploz in Fejdmoching benannt.

## Vaeffentlichunga
* Walter Sedlmayr: *Alles nicht so wichtig.* Illustrationen vom Josef Oberberger. Rosenheimer Verlagshaus, Rosenheim 1984. ISBN 3-475-52414-7.
* Hannes Burger, *Walter Sedlmayrs Salvator-Reden* Süddeutscher Verlag, Minga 1988, ISBN 3799164057

## Litaratua
* Sybille Krafft: *Bayerische Volksschauspieler. 12 persönliche Porträts von Sybille Krafft,* München, 2013 (Allitera Verlag, ISBN 978-3-86906-535-9)

## Beleg


## Im Netz

* 
* 
* Zum 25. Todestag von Walter Sedlmayr am 14. Juli 2015: "Weltbürger und Biedermann - Erinnerungen an Walter Sedlmayr", Reihe "Land und Leute" vom 12. Juli 2015, Bayerischer Rundfunk, Bayern 2 (Artikel, Audio und Bildergalerie)